EkBass/fiwiki-20250220-pages-articles huggingface dataset:
Filippiiniensäihkymedestäjä

Filippiiniensäihkymedestäjä (Aethopyga flagrans) on medestäjien heimoon kuuluva varpuslintu. ==Levinneisyys== Filippiiniensäihkymedestäjää tavataan Filippiineillä. Lajin kannankehitys on laskeva, mutta sen ei uskota olevan vaarassa ja se on luokiteltu elinvoimaiseksi. ==Lähteet== Luokka:Medestäjät
Filippiinienvuorimedestäjä

Filippiinienvuorimedestäjä (Aethopyga pulcherrima) on medestäjien heimoon kuuluva varpuslintu. ==Levinneisyys== Filippiinienvuorimedestäjää tavataan Filippiineillä. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Sangihenmedestäjä

Sangihenmedestäjä (Aethopyga duyvenbodei) on medestäjien heimoon kuuluva varpuslintu. ==Levinneisyys== Sangihenmedestäjää tavataan Sangihen saarella Indonesiassa. Laji on vähenemässä elinympäristöjen tuhoutumisen vuoksi, ja se on luokiteltu erittäin uhanalaiseksi. ==Lähteet== Luokka:Medestäjät Luokka:Uhanalaiset linnut
Blue Steel (ohjus)

thumb|right|Avro Blue Steel -ohjus sivulta, Midlandin ilmailumuseossa, Coventryssä. Blue Steel (OR.1140) on brittiläisen Avron suunnittelema ja valmistama ilmasta maahan ammuttava ydinohjus. Kehittelytyö aloitettiin 1954–1955. Testaukset Australian Woomeran koealueella saatiin päätökseen keväällä 1961. Ase oli tarkoitettu käytettäväksi kaukolaukaistavana hyökkäysaseena, joka voitiin laukaista maalia suojaavan ilmatorjunnan ulottumattomista. Se voitiin varustaa 1,1 megatonnin W28-ydinkärjellä. Britanniassa ohjuksen taisteluosa sai Rainbow-koodijärjestelmän mukaisen tunnuksen: Red Snow. V-pommittajasta laukaistavan ohjuksen kantomatka oli 240 kilometriä ja se saavutti 2,3 Machin nopeuden ja 21 500 metrin lakikorkeuden. Ase poistettiin aktiivikäytöstä vain hyvin lyhyen (7-8 vuoden) palveluskäytön jälkeen. Vuosina 1962–1963 oli Mk.1 -tyypin ohjusase saatu valmiiksi. Aluksi aiottua suorituskykyisempää Mk.2:ta ei tehty, joten Blue Steelin käyttö päättyi vuodenvaihteessa 1969–1970. Viimeinen tätä asetta käyttänyt Kuninkaallisten ilmavoimien pommituslentolaivue oli 617 "Dambusters". thumb|left|Avro Blue Steel -ohjus suoraan edestä kuvattuna. == Lähteet == * * === Viitteet === == Aiheesta muualla == * * * * Luokka:Brittiläiset ohjukset Luokka:Ydinaseet
Pensasampiainen

Pensasampiainen (Dolichovespula media) on kookas kelta-musta yhdyskunta- ampiaislaji. == Koko ja ulkonäkö == Pensasampiainen on herhiläisen jälkeen Pohjoismaiden kookkain ampiainen. Kuningattaret ovat 18-22 mm, kun työläiset ja kuhnurit ovat 15-19 mm pituisia. Työläiset ja kuhnurit ovat musta- keltaisia. Väritys vaihtelee huomattavasti, mutta työläiset ovat usein hyvin tummia eikä keltaista väriä takaruumiissa erotu ehkä kuin kapeina poikkivöinä. Keltaiset poikkivyöt voivat kuitenkin olla myös leveämpiä. Sen sijaan kuningattaren värityksessä on myös punertavan ruskeaa, mikä voi erehdyttää luulemaan sitä herhiläiseksi. Verkkosilmän alanurkan ja leukojen välissä on tuntosarven paksuuden levyinen alue. Pään etuosassa verkkosilmään työntyvä uloke on kokonaan keltainen ja erillään otsan keskellä olevasta keltaisesta laikusta. Leukojen yläpuolella sijaitseva suukilpi on keltainen. Työläisillä ja kuhnureilla suukilvessä on kapea, musta keskijuova, joka ei ulotu alareunaan saakka, kuningattarella yksi tai kaksi mustaa pistettä. Keskiruumiin sivut ovat kurttuiset. s. 296, 306-307 == Levinneisyys == Lajin levinneisyys ulottuu Euroopasta ja Lähi-idästä Aasian poikki Siperiaan ja Japaniin saakka. Suomessa se on levinneisyydeltään eteläpainotteinen. == Elinympäristö ja elintavat == Pensasampiainen elää metsissä, puistoissa ja puutarhoissa. Toisin kuin lähilajeilla, jotka rakentavat pesän puunkoloon tai muuhun suojaisaan paikkaan, pensasampiaisen kookas pesä on aina paljaana ja roikkuu pensaan oksasta tai räystään alta. Tyypillisesti pesä sijaitsee 1-5 metriä maanpinnan yläpuolella ja kiinnittyy yleensä useaan erilliseen oksaan. Pesän muodostava paperiaines on vahvempaa kuin muilla yhteiskunta-ampiaisilla ja pesän sivuilla on pystysuuntaisia käytäviä, jollaisia mikään muu ampiaislaji ei pesäänsä tee. Myös kuningattaren aluksi rakentama alkupesä on erikoinen, sillä pesän pohjalla sijaitseva sisäänkäynti on aluksi varsin pitkän, pystysuuntaisen putken päässä. Laji voi olla aggressiivinen ja häirittynä puolustaa pesää jo useiden metrien päästä.Bees, Wasps & Ants Recording Society == Lähteet == == Aiheesta muualla == *Laji.fi: Pensasampiainen (Dolichovespula media) *Ötökkätieto: Pensasampiainen (Dolichovespula media) *Pherobase: Semiochemicals of Dolichovespula media, the Median wasp *Mittlere Wespe / Kleine Hornisse *Le genre Dolichovespula *Pistiäiswiki Luokka:Ampiaiset
Norjanampiainen

Norjanampiainen (Dolichovespula norwegica) on yleinen yhdyskunta-ampiaisiin kuuluva pistiäislaji. == Koko ja ulkonäkö == Sukulaistensa tapaan norjanampiaisen väritys on pääosin musta-keltainen. Tyypillisen norjanampiaisen tunnistaa kuitenkin helposti takaruumiin tyviosan sivuilla olevista punaruskeista laikuista, mutta värimuodolta f. zetterstedti ne puuttuvat kokonaan. Molempia värimuotoja voi elää samassa pesässä. Norjanampiaisen pään etuosassa otsalta verkkosilmään työntyvä uloke on musta, vain alareunastaan keltainen, ja päälaella kolmen pistesilmän muodostaman kolmion etukärki muodostaa noin 90 asteen kulman. Lisäksi etäisyys verkkosilmästä pistesilmiin on suunnilleen yhtä pitkä kuin kahden taaemman pistesilmän välimatka. Verkkosilmän alanurkan ja leukojen välinen alue on tuntosarven paksuuden levyinen. Leukojen yläpuolella sijaitseva suukilpi on keltainen, ja sen poikki kulkeva musta juova on alareunasta yleensä leveämpi kuin yläreunasta. Kuningatar on 15-18 mm, työläiset 11-14 mm ja kuhnurit 13-15 mm:n pituisia. s. 308-309 == Levinneisyys == Norjanampiaista tavataan Britteinsaarilta ja Islannista Euroopan ja Pohjois-Aasian poikki Pohjois- Amerikkaan. Etelämpänä Euroopassa levinneisyys on vuoristopainotteinenBees, Wasps & Ants Recording Society . Suomessa sitä tavataan yleisenä koko maassa. Ruotsissa laji yleistyy pohjoista kohti ja on tunturiseuduilla yleisin yhdyskunta-ampiainen. == Elinympäristö ja elintavat == Norjanampiaisen tavallisinta elinympäristöä ovat kuivat havumetsät. Se on myös tyypillinen tunturiseuduilla, missä sitä tavataan puurajan yläpuolelle saakka. Pesä roikkuu yleensä lähellä maan pintaa suojaisessa paikassa pensaassa, varpujen seassa tai joskus myös kolossa kivien, maan tai sammalikon alla. Laji puolustaa pesää usein aggressiivisesti. Norjanampiaisen pesissä esiintyy pesäloisena läheistä sukua oleva Dolichovespula adulterina. == Lähteet == == Aiheesta muualla == * Identification Atlas of the Vespidae (Hymenoptera, Aculeata) of the northeastern Nearctic region * Pistiäiswiki Luokka:Ampiaiset
Viapori Jazz

Viapori Jazz on vuosittain Helsingissä Suomenlinnassa järjestettävä jazztapahtuma. Viapori Jazz on osa Helsingin juhlaviikkojen ohjelmistoa ja sen järjestää Viapori Jazz ry.http://viaporijazz.fi/info/ == Lähteet == == Aiheesta muualla == * Viapori Jazz Luokka:Jazztapahtumat Suomessa Luokka:Helsingin musiikki Luokka:Helsingin tapahtumat
Adobe Creative Cloud

Adobe Creative Cloud on Adobe Systemsin kehittämä palvelu, joka antaa käyttäjien käyttää yrityksen ohjelmistoja graafiseen suunnitteluun, videonmuokkaamiseen, websuunnitteluun sekä pilvilaskentaan. Creative Cloudia isännöi Amazon Web Services. Se toimii Software as a Service -tyyppisenä mallina, jossa asiakkaat eivät osta lisenssiä ohjelman kopioon, vaan vuokraavat sen kestotilauksena. Kun sopimus loppuu ja sitä ei uusita, käyttäjä menettää pääsyn sovelluksiin sekä palvelun käyttämiin tiedostomuotoihin talletetut työt, joita ei voi käyttää kilpailevissa sovelluksissa. Adobe esitteli Creative Cloudin ensimmäistä kertaa lokakuussa 2011. Tästä huolimatta Adobe julkaisi seuraavana vuonna vielä uuden version Adobe Creative Suitesta (CS). 6. toukokuuta 2013 Adobe kuitenkin ilmoitti, että he eivät ole julkaisemassa enää uutta versiota Creative Suitesta ja lisäsi että tulevaisuudessa kaikki versiot heidän ohjelmistaan olisi saatavilla vain Creative Cloudin kautta. Ensimmäiset vain Creative Cloudin kautta saatavat ohjelmat julkaistiin 17. kesäkuuta 2013. == Lähteet == == Aiheesta muualla == * Virallinen sivusto Luokka:Adobe Systems Luokka:Graafinen suunnittelu Luokka:Kuvankäsittelyohjelmat
Major League Baseball -kausi 1922

Major League Baseball -kauden 1922 päätteeksi pelatussa World Series -ottelusarjassa kohtasivat edellisen kauden tapaan New Yorkin paikalliskilpailijat toisensa. Sarja pelattiin nyt paras seitsemästä -järjestelmällä, kun kolmella edellisellä kaudella oli käytetty paras yhdeksästä -menetelmää. Giants voitti Yankees'in 4–0 yhden kamppailun päätyttyä tasatilanteeseen tuomarin keskeytettyä ottelun 10. vuoroparin pelin jälkeen pimeyden takia. Kyseessä oli kolmas ja viimeinen tasapeliin päättynyt ottelu modernin World Seriesin historiassa. NL:n tilastoja hallitsi edelleen St. Louisiin Rogers Hornsby. AL:ssä suurimman osan tilastoista vei nimiinsä toisen St.Louisilaisjoukkueen George Sisler, joka vei nimiinsä viiden tilaston ykkössijat. Kunnari- ja juoksutilastoissa paras oli Ken Williams, myös Brownsin pelaaja. Babe Ruth aloitti kauden vasta 20. toukokuuta ja pelasi 110 ottelua oltuaan alkukaudesta pelikiellossa yhdessä Bob Meuselin kanssa. 30. syyskuuta Ruth ajettiin ulos ottelusta ainoan kerran uransa aikana käytettyään halventavaa kieltä tuomaria kohtaan. Charlie Robertson syötti American Leaguen historian kolmannen täydellisen pelin 30. huhtikuuta Chicagon voittaessa Detroitin 2–0. Kausi oli Yankees'in viimeinen Polo Groundsilla. Vuonna 1923 valmistui Yankee Stadiumin ensimmäinen versio, joka toimi seuran kotistadionina aina vuoteen 2009 saakka, jolloin nykyinen Yankee Stadium valmistui. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. New York Yankees 94 60 0 .610 \-- 2\. St. Louis Browns 93 61 0 .604 1.0 3\. Detroit Tigers 79 75 1 .513 15.0 4\. Cleveland Indians 78 76 1 .506 16.0 5\. Chicago White Sox 77 77 1 .500 17.0 6\. Washington Senators 69 85 0 .448 25.0 7\. Philadelphia Athletics 65 89 1 .422 29.0 8\. Boston Red Sox 61 93 0 .396 33.0 National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 93 61 2 .604 \-- 2\. Cincinnati Reds 86 68 2 .558 7.0 3\. St. Louis Cardinals 85 69 0 .552 8.0 4\. Pittsburgh Pirates 85 69 1 .552 8.0 5\. Chicago Cubs 80 74 2 .519 13.0 6\. Brooklyn Robins 76 78 1 .494 17.0 7\. Philadelphia Phillies 57 96 1 .373 35.5 8\. Boston Braves 53 100 1 .346 39.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series New York Yankees 0–4 New York Giants 2–3 3–3 0–3 3–4 3–5 ==Aiheesta muualla== * Baseball almanakka - American League 1922 * Baseball almanakka - National League 1922 * Baseball almanakka - World Series 1922 * Baseball almanakka - Perfect Games Luokka:Major League Baseball -kaudet Luokka:Vuoden 1922 baseball
Klubitalo

Klubitalo on asuin- ja liiketalo Vaaran kaupunginosassa Oulussa. Arkkitehti Veikko Malmion suunnittelema rakennus on valmistunut vuonna 1960. Klubitalon tontin Uusikadun ja Hallituskadun kulmauksessa omisti Oulun Suomalainen Klubi, jolla oli tontilla puinen kerhorakennus. Suomalainen Klubi alkoi 1950–luvun lopulla suunnitella tontilleen 13–14-kerroksista tornitaloa. Asemakaavassa tontti oli osoitettu viisikerroksiselle talolle, mutta Oulun kaupunki suostui korottamaan rakennusoikeutta kymmeneen kerrokseen. Vastineeksi lisärakennusoikeudesta Suomalainen Klubi luovutti osan tontista katualueeksi. == Lähteet == == Aiheesta muualla == Luokka:Oulun asuinrakennukset Luokka:Vaara Luokka:Suomen tornitalot
Alfred Cavén

Carl Alfred Cavén, sukunimi esiintyy myös muodossa Caween (29. huhtikuuta 1836 Tyrväntö – 12. elokuuta 1912 Hämeenlinna) oli suomalainen arkkitehti. Cavén suunnitteli useita rakennuksia Hämeenlinnaan ja lisäksi hän laati asemakaavoja muun muassa Hämeenlinnaan (1887) ja Lahteen. Cavénin vanhemmat olivat lipunkantaja, maanviljelijä Karl Fredrik Cavén ja Juliana Gustava Burgman. Cavén kävi Hämeenlinnan yläalkeiskoulun ja pääsi ylioppilaaksi 1856. Hän opiskeli arkkitehdiksi intendenttikonttorissa 1855 ja valmistui Tukholman taideakatemiasta vuonna 1866. Opiskelun ohella Cavén toimi kiertävänä valokuvaajana ja arkkitehtien piirtäjänä. Hän teki 1874 ja 1875 opintomatkoja Keski-Eurooppaan ja oleskeli vuoden ajan Pariisissa. Cavén toimi Hämeen läänin virkaatekevänä lääninkonduktorina vuosina 1860–1862 ja yleisten rakennusten ylihallituksen ylimääräisenä arkkitehtina vuodesta 1867 sekä oli Mikkelin läänin lääninrakennuskonttorin virkaatekevänä esimiehenä vuosina 1867–1869. Cavén toimi sitten Hämeen läänin apulaisarkkitehtina vuosina 1869–1873 ja sen jälkeen hän oli yleisten rakennusten ylihallituksen toisena arkkitehtina ja Hämeen lääninrakennuskonttorin johtajana 1876–1907. Carl Alfred Cavén oli naimisissa vuodesta 1898 Adèle Lovisa Walhemin kanssa. == Rakennuksia == * Hämeenlinnan lääninvankila 1860-luvulla * Kenkäveronniemen pappila, Mikkeli 1869 * Hämeenlinnan Myllymäen kasarmirakennukset 1880-luvulla * Hämeenlinnan vanha koulu, Saaristenkatu 1881, 1884 * Uuraisten kirkon kellotapuli 1882 * Kuhmoisten kirkon korjaus 1884–1885 * Korpilahden kirkon kellotapuli 1885 * Hämeenlinnan raatihuone 1887 * Hämeenlinnan vanha palokuntatalo 1891 * Rengon Pyhän Jaakon kirkon korjaus 1895 * Oluttehtailija J. F. Schmausserin talo, Hämeenlinna 1903, yhdessä Henrik R. Helinin kanssa * Hämeenlinnan Puhelinyhdistyksen talo, purettu * Kauppias Nybergin talo, Hämeenlinna, purettu * Cavénin oma asuintalo, Arvi Kariston katu 6, Hämeenlinna, purettu 1963 == Lähteet == * * Häme-Wiki : Alfred Cavén * Kuka, Mitä, Lahti : Cavén, Carl Alfred (1836-1912) === Viitteet === == Aiheesta muualla == * Cavénin laatima Hämeenlinnan asemakaava vuodelta 1887 (Hämeenlinnan Lydia) Luokka:Suomalaiset arkkitehdit Luokka:Vuonna 1836 syntyneet Luokka:Vuonna 1912 kuolleet
Anu Hopia

Anu Inkeri Hopia (s. 1960) on suomalainen elintarviketieteilijä (ETT, elintarvikekemia), tietokirjailija ja elintarvikekehityksen tutkimusprofessori Turun yliopistossa (Seinäjoen yliopistokeskus/Epanet). Hän on kirjoittanut ja luennoinut ruoanlaiton kemiasta 1990-luvun puolivälistä lähtien. ==Tuotanto== * Anu Hopia (1994) Estimation of the oxidation level of edible oils : high- performance size-exclusion chromatography (HPSEC) applied to the early phase of oxidation (väitöskirja Helsingin yliopistolle), ISBN 951-45-6572-X * Kemiaa keittiössä (2009) * Tatu Lehtovaara ja Anu Hopia (2011) Molekyyli sopassa. Sanoma Pro. ISBN 978-951-0-36476-5. http://www.adlibris.com/fi/searchresult.aspx?search=advanced&author;=Anu+Hopia&fromproduct;=true * Kaksi kokkia ja kemisti (2014) Nemo * Moniaistinen keittokirja (2014, Turun yliopisto) * Molekyyligastronomiaa kemiaan ja kotitalouteen (2014, e-Oppi Oy) * Anu Hopia ja Tatu Lehtovaara (2015) Kasvikset kemistin keittiössä. Minerva. ISBN 978-952-312-095-2. * Anu Hopia ja Erik Foolandi (2017) Hyppysellinen tiedettä : valeomenapiirakka ja muita kokeiluja keittiössä, Gaudeamus. ISBN 978-952-495-436-5 * Anu Hopia ja Pekka Lehtonen (2021) Kuplivaa kemiaa : kiehtovat juomat kotikaljasta kombuchaan. ISBN 9789523451049 (painettu), ISBN 9789523456754 (ebook). ==Lähteet== ==Aiheesta muualla== * Anu Hopia - PhD, research professor/food development (research.utu.fi) * Anu Hopia, University of Turku, Functional Foods Forum (researchgate.net) * Hopian kotisivu (molekyyligastronomia.fi) Luokka:Suomalaiset kirjailijat Luokka:Suomalaiset elintarviketieteilijät Luokka:Turun yliopiston professorit Luokka:Suomalaiset professorit Luokka:Vuonna 1960 syntyneet Luokka:Elävät henkilöt
Abby Hoffman

Abigail ”Abby” Hoffman (s. 11. helmikuuta 1947 Toronto) on kanadalainen entinen keskimatkojen juoksija, joka on kilpauransa jälkeen toiminut urheiluvaikuttajana. Hoffman pelasi lapsena jääkiekkoa esiintyen, tukka lyhyeksi leikattuna, poikana nimeltä ”Ab Hoffman”. Eräässä turnauksessa hänen oli kuitenkin esitettävä syntymätodistuksensa, minkä jälkeen häntä ei päästetty pelaamaan poikien sarjaan. Hänen vanhempansa veivät tapauksen Ontarion korkeimpaan oikeuteen asti ja siitä kirjoitettiin muun muassa Timessa ja Newsweekissä. Teini-ikään mennessä Hoffman siirtyi yleisurheilun pariin ja voitti 800 metrin juoksusta kultaa vuoden 1963 Pan-Amerikan kisoissa. Hän kilpaili urallaan muun muassa neljissä Pan-Amerikan kisoissa, neljissä olympialaisissa ja kaksissa Kansainyhteisön kisoissa. Hän voitti 800 metrin Kanadan-mestaruuden kahdeksasti ja piti matkan kansallista ennätystä hallussaan vuodet 1962–1975. Montrealin vuoden 1976 olympialaisten avajaisissa Hoffman toimi Kanadan joukkueen lipunkantajana. Vuonna 1981 Hoffman nimitettiin Kanadan olympiakomiteaan ja vuonna 1995 IAAF:n hallitukseen. Hänet nimitettiin Order of Canadan officeriksi vuonna 1982 ja hyväksyttiin Canada's Sports Hall of Fameen 2004. == Lähteet == Luokka:Kanadalaiset urheiluvaikuttajat Luokka:Kanadalaiset keskimatkojen juoksijat Luokka:Kanadalaiset jääkiekkoilijat Luokka:Vuonna 1947 syntyneet Luokka:Elävät henkilöt
Emil Fabritius

Ernst Emil Fabritius (23. joulukuuta 1874 Helsinki – 15. kesäkuuta 1949 Helsinki) oli suomalainen arkkitehti.60-vuotias. Arkkitehti Emil Fabritius, Helsingin Sanomat, 23.12.1934, nro 346, s. 10, Kansalliskirjaston digitaaliset aineistot. Viitattu 21.12.2024 Fabritiuksen vanhemmat olivat luutnantti August Johan Fabritius ja Anastasia (Annie) Wallin. Hän pääsi ylioppilaaksi 1893 (Läroverket för gossar och flickor i Helsingfors) ja valmistui arkkitehdiksi Polyteknillisestä opistosta vuonna 1900. Hän opiskeli myös Berliinissä ja Münchenissä. Fabritius toimi arkkitehtina Helsingissä vuosina 1900–1917. Vuonna 1901 hän tuli ylimääräiseksi arkkitehdiksi tie- ja vesirakennusten ylihallitukseen sekä hänet nimitettiin piirustuksen opettajaksi Polyteknilliseen opistoon. Vuosina 1904–1906 hän oli Helsingin ruotsalaisissa oppikouluissa piirustuksen opettajana. Hänellä oli 1905–1915 yhteinen arkkitehtitoimisto Jung & Fabritius arkkitehti Valter Jungin kanssa. Myöhemmin Fabritius ryhtyi liikemieheksi. Vuonna 1915 Fabritius oli perustamassa Oy Suomen Pohjoiskomppaniaa ja vuonna 1927 Ab Rakennuspahvi Oy:tä. Hän oli molempien yhtiöitten toimitusjohtajana niiden perustamisesta lähtien ja oli myös Ab Rakennuspahvi Oy:n hallituksen puheenjohtajana. Fabritius toimi myös valtiopäivien pikakirjoittajana säätyvaltiopäivillä 1894–1905 sekä sen jälkeen vielä eduskunnassa kaksilla valtiopäivillä. Fabritius oli 1898–1899 Polyteknikkojen Yhdistyksen puheenjohtajana. Suomen Metsästysyhdistyksen puheenjohtajana hän oli 1919–1924. Vuonna 1918 hän oli Suomen lähetystön intendentuurijaoston hankintatoimiston päällikkönä Tukholmassa ja Suomen lähetystön sotilasasiamiehen apulaisena Berliinissä. Fabritius kilpaili ammunnassa. Hän osallistui Tukholman olympialaisissa 1912 haulikkoammunnan henkilökohtaiseen kilpailuun sijoittuen 54:nneksi. == Rakennuksia == * Korkeasaaren eläintarhan Isompi Karhulinna-häkkirakennus 1903 * Sturenkatu 12, Helsinki 1913, nykyinen Kumppanuustalo Hanna Yhteistyössä Valter Jungin kanssa: * Sedmigradskyn koulu, Oikokatu 7, Helsinki 1905 *Lahden sähkölaitos, Vesijärvenkatu 11, Lahti, 1908 * Ruotsalaisen kauppaopiston talo, Merimiehenkatu, Helsinki 1910, suunnittelijat Valter Jung, Emil Fabritius ja Waldemar Aspelin * Annankatu 5, Helsinki 1913 * Malminkatu 24, Helsinki 1913 * Ruoholahdenkatu 23, Helsinki 1913 * Fredrikinkatu 34 – Kalevankatu 24, Helsinki 1914 * Noormarkun ruukin vesivoimalaitos, Noormarkku 1914 * Merimiehenkatu 11, Helsinki 1915 * A. Ahlström Osakeyhtiön pääkonttori, Noormarkku 1916 == Lähteet == * * Hannan historiikki : Fabritiuksen talo * Korttelit.fi : Emil Fabritiuksen suunnittelemia rakennuksia Helsingissä ===Viitteet=== Luokka:Suomalaiset arkkitehdit Luokka:Suomalaiset ampujat Luokka:Vuonna 1874 syntyneet Luokka:Vuonna 1949 kuolleet
Jill Evans

Jill Evans (s. 8. toukokuuta 1959) on walesiläinen poliitikko ja entinen kansallismielisen Plaid Cymrun puheenjohtaja. Evans edusti Plaid Cymrua ja Walesia Euroopan parlamentissa vuosina 1999–2020 eli Ison-Britannian EU-eroon asti. Hän oli vuosina 2009–2014 Vihreät / Euroopan vapaa allianssi -ryhmän jäsen ja varapuheenjohtaja, ja EFA:n varapuheenjohtaja 2014–2019. Vuonna 2004 Evans oli ensimmäinen europarlamentaarikko, joka puhui kymriksi EU- parlamentissa.http://news.bbc.co.uk/1/hi/wales/4020467.stm ==Lähteet== Luokka:Brittiläiset europarlamentaarikot Luokka:Vuonna 1959 syntyneet Luokka:Elävät henkilöt
Jamaika talviolympialaisissa 2014

Jamaika osallistui Sotšin talviolympialaisiin 2014. Joukkue koostui kahdesta urheilijasta, jotka kilpailivat rattikelkkailussa. == Joukkue == === Rattikelkkailu=== Jamaika sai rattikelkkajoukkueen mukaan olympialaisiin ensimmäistä kertaa 12 vuoteen. Marvin Dixon ja Winston Watt jäivät kahden miehen kelkassa avauspäivän molemmilla laskuilla sijalle 30 ja siten kilpailun viimeisiksi. Toisen päivän ensimmäisellä laskulla heidän sijoituksensa oli 29. Serbian joukkueen vetäydyttyä kilpailusta. He eivät päässeet mukaan finaalikierrokselle, ja joukkueen loppusijoitukseksi jäi 29. Urheilija Laji Sijoitus Marvin Dixon Winston Watt Kahden miehen kelkka 29. == Lähteet == Luokka:Jamaika olympialaisissa Luokka:Valtiot talviolympialaisissa 2014
Kim Jong-gak

Kim Jong-gak (; s. 1941 Etelä-P’yŏngan) on pohjoiskorealainen poliitikko.Understanding North Korea, s. 79 Hän toimi maansa puolustusministerinä seitsemän kuukauden ajan ennen kuin joutui erotetuksi marraskuussa 2012. Hänet korvasi tuolloin Kim Kyok-sik. Kim Jong-gak sai varamarsalkan arvon helmikuussa 2012 kaksi kuukautta ennen puolustusministeriön johtoon nimittämistään.The Chosun Ilbo: Top 4 N.Korean Military Officials Fall Victim to Shakeup Hän opiskeli Kim Il-sungin sotilasyliopistossa ja on toiminut mm. politbyroon sekä maansa keskussotilaskomission jäsenenä. == Lähteet == Luokka:Pohjoiskorealaiset poliitikot Luokka:Puolustusministerit Luokka:Vuonna 1941 syntyneet Luokka:Elävät henkilöt
Vartia

Vartia on suomalainen sukunimi, joka on muun muassa seuraavilla henkilöillä: * Antero Vartia (1912–1969), toimittaja, säveltäjä, Arvo Vartian poika * Antero Vartia (s. 1980), kansanedustaja (Vihreät), yrittäjä, juontaja ja näyttelijä * Arvo Vartia (vuoteen 1892 Kyttä, 1881–1963), urheilujohtaja, toimittaja, tietokirjailija, opettaja, kouluneuvoksen ja professorin arvonimet * Ilmari Vartia (1914–1951), miekkailija, Arvo Vartian poika * Irina Vartia (taiteilijanimi Irina Isberg, s. 1980), juontaja ja näyttelijä * Matti Vartia (s. 1937), yritysjohtaja ja teollisuusneuvos, käsipalloilija * Pentti Vartia (s. 1943), taloustieteilijä, Ilmari Vartian poika, professorin arvonimi * Raimo Vartia (1937–2018), koripalloilija * Taavi Vartia (s. 1965), käsikirjoittaja, ohjaaja ja kirjailija * Tauno Vartia (1907–1977), agronomi, maanviljelijä ja kansanedustaja (Kokoomus) * Yrjö Vartia (s. 1946), kansantaloustieteen professori
Antti Ollila

Antti Ollila (s. 25. joulukuuta 1994) on suomalainen freestylehiihtäjä. Ollila laski ensimmäisen maailmancupin kilpailun helmikuussa 2012 Jyväskylässä sijoittuen viidenneksi. Tammikuussa 2014 Ollila laski ensimmäisenä suomalaisena Aspenin X Gamesin hiihdon slopestylessa ja oli finaalissa seitsemäs. Sotšin olympialaisissa 2014 Ollila sijoittui slopestylessä 13:nneksi. ==Lähteet== ==Aiheesta muualla== * Luokka:Suomalaiset freestylehiihtäjät Luokka:Vuonna 1994 syntyneet Luokka:Elävät henkilöt
Ihmemies (vuoden 1979 elokuva)

Ihmemies on suomalainen tieteiskauhukomediaelokuva vuodelta 1979. Se on kuvaajana paremmin tunnetun Antti Peipon ainoa ohjaustyö, ja sen pääosassa nähdään Antti Litja. Ihmemies oli Filminor-tuotantoyhtiön ensimmäinen elokuva sen johtohahmon Risto Jarvan kuoleman 1977 jälkeen. Alun perin ohjaajaksi kaavailtiin Jouko Turkkaa. ==Juoni== Olli Ruusunen (Litja) on ainoana suomalaisena erikoiskoulutettu Yhdysvalloissa niin, että hänen aivojensa suorituskyky on kehitetty äärimmilleen. Koulutuksen on maksanut hänen työnantajansa, jolle hän nyt suunnittelee rationalisointiohjelmaa. Ruusunen esittää paitsi joka kolmannen työntekijän, myös koko johdon saneeraamista. Jouduttuaan näin kahnauksiin työnantajansa kanssa Olli lähtee omille teilleen. Hän alkaa käyttäytyä holtittomasti, kuten uutisten mukaan muutkin saman koulutuksen USA:ssa läpikäyneet.Ihmemies, Discshop.fi. Viitattu 13.2.2014.Ihmemies, DVD-opas. Viitattu 13.2.2014. ==Vastaanotto== Julisteen mainoslauseen mukaan Ihmemies oli ”komedia meidän ajastamme”. Ensi-illan jälkeen kriitikot eivät oikein tienneet, miten siihen suhtautua. Sitä pidettiin komediaksi kireän julistavana ja sen slapstick-tyylistä visuaalista komiikkaa tarinaan päälleliimattuna. Käsikirjoitusta pidettiin liian kirjallisena ja tekijöiden katsottiin unohtaneen, että elokuvassa kaikki tärkeät asiat tulee kertoa toiminnan kautta. Myöhempi arvioija, DVD-oppaan Pekka Suorsa näkee Ihmemiehen kertovan pikemminkin kvartaalitalouden kiristämästä omasta ajastamme kuin 1970-luvun lopun ongelmista. ==Lähteet== ==Kirjallisuutta== * Peippo, Antti: ”Päiväkirja filmihulluille”, elokuvan kuvausvaiheista. Filmihullu 7–8/1979. Luokka:Vuoden 1979 suomalaiset elokuvat Luokka:Suomalaiset tieteiselokuvat Luokka:Tieteiskauhuelokuvat Luokka:Suomalaiset kauhukomediat
Sven Giegold

Sven Giegold (s. 17. marraskuuta 1969) on saksalainen vihreä poliitikko. Hänet valittiin Euroopan parlamenttiin vuoden 2009 vaaleissa. Hän kuuluu talous- ja raha-asioiden valiokuntaan ja suhteista Andien yhteisön maihin vastaava valtuuskuntaan. ==Lähteet== ==Aiheesta muualla== Luokka:Saksalaiset europarlamentaarikot Luokka:Saksalaiset vihreät poliitikot Luokka:Vuonna 1969 syntyneet Luokka:Elävät henkilöt
Ian Hudghton

Ian Hudghton (s. 19. syyskuuta 1951) on skotlantilainen poliitikko, joka oli Euroopan parlamentin jäsen 1998–2019. Europarlamentissa hän kuului Vihreät / Euroopan vapaa allianssi -ryhmään. Hän kuului Kalatalousvaliokuntaan ja Kanadan suhteiden valtuuskuntaan. Hudghton liittyi 1967 Skotlannin kansallispuolueeseen, ja Angusin valtuustossa hän istui 1980- ja 1990-luvuilla. Hän aloitti europarlamentissa marraskuussa 1998 ja istui siellä yli 20 vuoden ajan. Hänestä tuli Skotlannin kansallispuolueen pitkäikäisin europarlamentin jäsen. Hudghton oli Skotlannin kansallispuolueen johdossa vuodesta 2005 vuoteen 2020. Hänen seuraajakseen valittiin Michael Russell. ==Lähteet== Luokka:Brittiläiset europarlamentaarikot Luokka:Skotlantilaiset poliitikot Luokka:Brittiläisten puolueiden puheenjohtajat Luokka:Vuonna 1951 syntyneet Luokka:Elävät henkilöt
Gerald Häfner

Gerald Häfner (s. 3. marraskuuta 1956) on saksalainen vihreä poliitikko, joka oli Euroopan parlamentin jäsenenä 2009–2014. Hän on istunut lisäksi kolmeen otteeseen Saksan liittopäivillä. Häfner oli vuonna 1980 perustamassa Saksan vihreitä. Hän istui Saksan liittopäivillä kolmeen otteeseen, 1987–1990, 1994–1998, 2001–2002. Häfner toimi 2009–2014 Euroopan parlamentin edustajana ja kuului Vihreät / Euroopan vapaa allianssi -ryhmään. Hän oli suhteista Korean niemimaahan vastaavan valtuuskunnan varapuheenjohtaja ja kuului Oikeudellisten asioiden valiokuntaan ja Perussopimus-, työjärjestys- ja toimielinasioiden valiokuntaan. ==Lähteet== ==Aiheesta muualla== Luokka:Saksalaiset europarlamentaarikot Luokka:Saksalaiset vihreät poliitikot Luokka:Vuonna 1956 syntyneet Luokka:Elävät henkilöt
Viimeinen keikka

Viimeinen keikka on suomalainen televisiokomedia vuodelta 1984. Sen käsikirjoitti ja ohjasi Matti Ijäs. Pääosissa nähdään Risto Salmi, Olavi Levula, Toivo Tuomainen ja Esko Pesonen. Elokuva palkittiin Venla- palkinnolla.Viimeinen keikka, Yle Elävä arkisto. Viitattu 13.2.2014. ==Juoni== Vuosikymmenten takaisen tanssiyhtyeen viides jäsen ”Ruipelo” on kuollut, ja jäljelle jääneet jäsenet päättävät kunnioittaa tämän hautajaisia soittamalla vielä kerran yhdessä. Kaikki ei mene suunnitelmien mukaan: vanhat riidat tulevat uudelleen pintaan ja kärjistyvät miesten myöhempien vaiheiden erilaisuuden takia. Yhdestä on tullut jäykkä hammaslääkäri (Levula), yhdestä rento pappi (Tuomainen), kolmannesta musiikkiliikkeen pitäjä (Pesonen) ja neljännestä ei juuri muuta kuin katkeroitunut ja viinaan menevä vanha tanssimuusikko (Salmi), joka kiristää tunnelmaa oudolla käytöksellään ja kulmikkailla kommenteillaan.Markku Kuoppamäki: Viimeinen keikka (1984 TV Movie) Plot Summary, IMDb.com. Viitattu 13.2.2014. ==Lähteet== ==Aiheesta muualla== *Näyte elokuvasta Ylen Elävässä arkistossa ==Kirjallisuutta== * Luokka:Suomalaiset televisioelokuvat Luokka:Suomalaiset komediaelokuvat Luokka:Vuoden 1984 suomalaiset elokuvat Luokka:Matti Ijäksen ohjaamat elokuvat Luokka:Elokuvat ystävyydestä
Muurikaisjärvi

Muurikaisjärvi on Keski-Suomessa Jyväskylässä Leppälahdella sijaitseva järvi. == Maantietoa == Järven pinta-ala on 65 hehtaaria, se on 2,4 kilometriä pitkä ja 550 metriä leveä. Se sijaitsee Leppälahdella yli puolen kilometrin päässä Leppäveden itärannasta, missä järvi on Lehmämäen, Härkövuoren, Sulunvuoren ja Ukonvuoren välisessä painaumassa. Järvi on luodattu. Järven tilavuus on 3,22 miljoonaa kuutiometriä eli 0,00322 kuutiokilometriä. Sen keskisyvyys on 5,0 metriä ja suurin syvyys on 14 metriä. Sen syvänne sijaitsee järven pohjoispäässä. Järvellä on kartan mukaan yksi pieni luotomainen saari, joka sijaitsee sen matalammassa keskikohdassa. Järven rantaviivan pituus on 5,6 kilometriä ja sen rannat ovat metsämaata. Sen pohjoispäässä ylettyy peltomaata rantaan asti. Järven asutus on haja-asutusta, joka on levinnyt Leppälahdelta järven pohjois- ja länsirannoille. Itärannoilla sijaitsee pääosa järven vapaa- ajan asunnoista, joita on alle 20. Niille pääsee teiltä, jotka alkavat länsipuolella yhdystiestä 6181 ja pohjoispuolella valtatieltä 9. == Vesistösuhteet == Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Orajoen valuma-alueeseen (14.317) järvi kuuluu. Järven vedenpinnan korkeus on 88,3 metriä mpy. Siihen ei ole johdettu mainittavasti ojia ja sen laskupuro lähtee sen eteläpäästä. Laskupuro laskee puolen kilometrin päässä Orajärveen, joka vuorostaan laskee yli 500 metriä pitkää Orajokea myöten Leppäveden Kaivoveteen. Laskupuro virtaa lehdossa, joka on pieni luonnonsuojelualue . Purolle kertyy pudotusta 7,4 metriä. == Historiaa == Vuoden 1963 peruskartassa on kolme maatilaa, jotka sijaitsevat järven lähiympäristössä. Vain pohjoispään pellot kuuluvat laajempaan peltoaukeaan, joka jatkuu rautatien pohjoispuolelle. Järven lansirantaan on rakennettu joitakin omakotitaloja, mutta sen itäranta on vielä autio. Valtatie 9 ei kulje vielä järven pohjoispuolella, mutta se näkyy jo seuraavassa vuoden 1983 kartassa. Myös järven itäpuolella on teitä, jotka ovat houkutelleet mökkirakentamiseen. == Lähteet == == Aiheesta muualla == * Leppälahden kalamiehet Luokka:Leppäveden alue Luokka:Jyväskylän järvet
Jamaika talviolympialaisissa 1998

Jamaika osallistui Naganon talviolympialaisiin 1998. Joukkue koostui kuudesta urheilijasta, jotka kilpailivat rattikelkkailussa. == Joukkue == === Rattikelkkailu=== Urheilija Laji Sijoitus Dudley Stokes Winston Watt Chris Stokes Wayne Thomas Neljän miehen kelkka 21. Urheilija Laji Sijoitus Devon Harris Michael Morgan Kahden miehen kelkka 29. == Lähteet == Luokka:Jamaika olympialaisissa Luokka:Valtiot talviolympialaisissa 1998
Martin Häusling

Martin Häusling (s. 21. maaliskuuta 1961) on saksalainen vihreä poliitikko. Hänet valittiin Euroopan parlamenttiin vuoden 2009 vaaleissa. Hän on Vihreät / Euroopan vapaa allianssi -ryhmän jäsen. Hän kuuluu Talousarvion valvontavaliokuntaan ja Maatalouden ja maaseudun kehittämisen valiokuntaan. ==Lähteet== ==Aiheesta muualla== Luokka:Saksalaiset europarlamentaarikot Luokka:Saksalaiset vihreät poliitikot Luokka:Vuonna 1961 syntyneet Luokka:Elävät henkilöt
Ready to drink

Ready to drink (lyh. RTD), puhekielessä usein limuviina, on alkoholipitoinen juomasekoitus, joka myydään juomavalmiina. RTD-juomat koostuvat erilaisista raaka-aineista, mutta yleisin valmistustapa on sekoittaa alkoholia ja virvoitusjuomaa. Myös aidot suomalaiset ginipohjaiset lonkerot voidaan laskea RTD-juomiksi. Ensimmäinen alkoholipitoinen RTD-juoma, Bacardi Breezer, rantautui Suomeen vuonna 2001.http://shakerlehti.fi/2013/04/breezer-suomen- ensimmainen-rtd-juoma/ Vuoteen 2018 asti myös alle 4,7 tilavuusprosenttia alkoholia sisältäviä RTD-juomia sai Suomessa myydä vain Alkossa ja ravintoloissa, koska ne sisältävät yleensä tislattua alkoholia. Tämän takia limuviinojen osuus Suomen alkoholimarkkinoista on ollut pitkään aliedustettuna. Vuoden 2018 alussa sallittiin tislattua alkoholia korkeintaan 5,5 prosenttia sisältävien RTD-juomien myynti Suomen ruokakaupoissa, mikä lisäsi huomattavasti limuviinojen ja valmisdrinkkien valikoimaa. == Tunnettuja RTD-juomia == === Bacardi Breezer === Bacardi Breezer on makea, mieto ja rommipohjainen alkoholijuoma. Sen alkoholipitoisuus on Euroopassa neljä, mutta joillakin alueilla viisi tilavuusprosenttia. Juomasta on saatavilla useita eri makuja. ===WKD=== WKD on englantilainen votkasta ja virvoitusjuomasta sekoitettu juoma, jossa on 5,5 % alkoholia. WKD:tä on useita eri värejä ja makuja. ===Smirnoff Ice=== Smirnoff Ice on votkapohjainen, sitrusarominen ja väriltään harmaa alkoholijuoma. Juoman alkoholipitoisuus vaihtelee neljän ja kuuden prosentin välillä. ===MG Spirit=== MG Spirit on espanjalainen juomaperhe, joka valmistaa useita erilaisia valmisdrinkkejä. Juomien alkoholipitoisuus on Suomessa 5,5 prosenttia. ===Jack & Cola=== Jack & Cola on Jack Daniel’sin valmistamaa valmista viskikolaa. == Lähteet == Luokka:Drinkit Luokka:Englanninkieliset sanat ja sanonnat
Elisabeth Schroedter

Elisabeth Schroedter (s. 11. maaliskuuta 1959) on saksalainen vihreä poliitikko. Hänet valittiin Euroopan parlamenttiin ensimmäisen kerran vuoden 1994 vaaleissa ja uudelleen 1999, 2004 ja 2009. Hän oli Vihreät / Euroopan vapaa allianssi -ryhmän jäsen. Hän oli Työllisyyden ja sosiaaliasioiden valiokunnan puheenjohtaja, ja kuuluu suhteista Valko-Venäjään vastaavaan valiokuntaan. ==Lähteet== Luokka:Saksalaiset europarlamentaarikot Luokka:Saksalaiset vihreät poliitikot Luokka:Vuonna 1959 syntyneet Luokka:Elävät henkilöt
Kumeenihydroperoksidi

Kumeenihydroperoksidi eli kumeenivetyperoksidi (C9H12O2) on orgaanisiin peroksideihin kuuluva aromaattinen yhdiste. Yhdistettä muodostuu välituotteena valmistettaessa fenolia ja sitä käytetään orgaanisessa kemiassa hapettimena ja polymeeriteollisuudessa. ==Ominaisuudet== Huoneenlämpötilassa kumeenihydroperoksidi on olomuodoltaan nestettä ja väriltään kirkasta tai kellertävää. Yhdiste on poikkeuksellisen stabiili orgaaninen peroksidi, mutta on kuitenkin erittäin voimakas hapetin ja voi jopa räjähtää pelkistävien aineiden tai eräiden metallien läsnä ollessa. Kumeenihydroperoksidi liukenee pieniä määriä veteen ja paremmin orgaanisiin liuottimiin kuten alkoholeihin.Bryant E. Rossiter, Krishnakumar Ranganathan, Rafael A. Garcia & Victoria Morales: Cumyl Hydroperoxide, e-EROS Encyclopedia of Reagents for Organic Synthesis, John Wiley & Sons, New York, 2013. Teoksen verkkoversio Viitattu 13.2.2014 ==Valmistus ja käyttö== Kumeenihydroperoksidia valmistetaan hapettamalla kumeenia ilman hapen avulla katalyytin läsnä ollessa 90-120 °C:n lämpötilassa. Muodostuva tuote väkevöidään alipainetislauksella ja muuhun käyttöön kuin fenolin valmistamiseen se myydään yleensä 80-prosenttisena kumeeniliuoksena.S. Y. Hwang & S. S. Chen: Cumene, Kirk-Othmer Encyclopedia of Chemical Technology, John Wiley & Sons, New York, 2010. Viitattu 13.2.2014Herbert Klenk, Peter H. Götz, Rainer Siegmeier & Wilfried Mayr: Peroxy Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 13.2.2014 Suurin osa valmistetusta kumeenihydroperoksidista käytetään valmistettaessa fenolia ja asetonia, joiksi se hajoaa happamissa olosuhteissa niin sanotulla Hock-toisiintumisella. Kumeenihydroperoksidia voidaan käyttää myös muiden yhdisteiden kuten dikumyylihydroperoksidin ja metyylistyreenin valmistamiseen. Orgaanisessa synteesissä sitä käytetään allyylisten alkoholien stereoseletiiviseen epoksidointiin ja hapetettaessa tioleja stereoselektiivisesti sulfoksideiksi. Polymeeriteollisuudessa kumeenihydroperoksidia käytetään dieenien polymeroitumisen initiaattorina, sulfidikumien ristisitomiseen ja muovien kovettajana. ==Lähteet== Luokka:Orgaaniset peroksidit
Sovetskin piiri

Sovetskin piiri on usean venäläisen hallintoalueen nimi: *Sovetskin piiri, Altain aluepiiri *Sovetskin piiri, Hanti-Mansia *Sovetskin piiri, Kirovin alue *Sovetskin piiri, Kurskin alue *Sovetskin piiri, Marin tasavalta *Sovetskin piiri, Rostovin alue *Sovetskin piiri, Saratovin alue *Sovetskin piiri, Stavropolin aluepiiri
Keväthanhikki

Keväthanhikki (Potentilla crantzii) on sormihanhikkien sukuun kuuluva laji. Se on monivuotinen ja talvehtii juurakon avulla. Kukinta-aika kestää huhtikuusta elokuulle. == Ulkonäkö ja koko == Kasvi on 5–30 cm korkuinen. Kukkien väri on kirkkaankeltainen. Lehdet sijaitsevat varressa kierteisesti. Tyvilehtien ruodit ovat pitkiä, mutta varsilehtien ruodit ovat lyhyitä tai puuttuvat kokonaan. Varsilehdissä on korvakkeet ja lehtilapa on sormilehdykäinen; lehdykät ovat yleensä kolmisormisia. Hedelmä on soikean muotoinen pähkylä. == Levinneisyys ja elinympäristö == Keväthanhikkia tavataan pääasiassa Saksassa ja Ranskassa vuoristoalueilla. Suomessa sen esiintymisalueita on etelässä ja pohjoisessa. Se kasvaa kedoilla, tuntureiden ja vuorien niityillä, lehtoniityillä, kallioisilla paikoilla, rantatörmillä tuoreilla kankailla ja kulttuuriympäristössä. == Lähteet == == Aiheesta muualla == *Luopioisten kasvisto: Keväthanhikki (Potentilla crantzii) Luokka:Sormihanhikit
Emil Bernstorff

thumb|Emil Bernstorff vuonna 2013. Emil G. J. Bernstorff (s. 7. kesäkuuta 1993 Middlesex) on brittiläis-tanskalainen moottoriurheilija. Hän kilpailee brittiläisellä lisenssillä. Hänellä on tanskalaista ja saksalaista syntyperää. == Ura == Bernstorff aloitti uransa kartingissa vuonna 2003 ja kilpaili pääosin Britanniassa koko uransa ajan. Vuonna 2010 Bernstorff siirtyi Britannian Formula Ford -sarjaan, jossa hän saavutti kolme palkintosijaa sijoittuen sarjan seitsemänneksi. Vuonna 2011 Bernstorff siirtyi ADAC Formel Masters -sarjaan voittaen viisi kilpailua ja sijoittui sarjan toiseksi. Vuonna 2012 Bernstorff kilpaili Formula 3 Euroseries -sarjassa saavuttaen yhden palkintosijan sijoittuen sarjan kymmenenneksi. Vuonna 2013 Bernstorff ajoi Saksan Formula 3 -sarjassa jossa hän saavutti viisi voittoa, viisi paalupaikkaa ja 13 palkintosijaa sijoittuen sarjan kolmanneksi. Samana vuonna hän sijoittui kolmanneksi Formula 3 Masters -kilpailussa. Vuonna 2014 Bernstorff siirtyi GP3-sarjaan Carlin -tallin kuljettajaksi. Hän voitti yhden kilpailun ja saavutti viisi palkintosijaa sijoittuen sarjan viidenneksi. Vuonna 2015 Bernstorff jatkoi GP3:ssa siirtyen Arden -talliin. Hän saavutti kauden aikana kaksi voittoa ja seitsemän palkintosijaa sijoittuen sarjan neljänneksi. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2014 Carlin ESP FEA Kesk. ESP SPR 8 AUT FEA 2 AUT SPR 1 GBR FEA 4 GBR SPR 3 GER FEA 3 GER SPR Kesk. HUN FEA 5 HUN SPR 7 BEL FEA 9 BEL SPR 6 ITA FEA 4 ITA SPR 4 RUS FEA Kesk. RUS SPR 8 ABU FEA 4 ABU SPR 3 134 5. 2015 Arden International ESP FEA 3 ESP SPR 5 AUT FEA 4 AUT SPR 4 GBR FEA 2 GBR SPR 6 HUN FEA 4 HUN SPR Kesk. BEL FEA 1 BEL SPR Kesk. ITA FEA 1 ITA SPR Kesk. RUS FEA 3 RUS SPR 6 BHR FEA 2 BHR SPR 4 ABU FEA 2 ABU SPR 6 194 4. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2016 Arden International ESP FEA ESP SPR MON FEA MON SPR EUR FEA EUR SPR AUT FEA AUT SPR GBR FEA GBR SPR HUN FEA HUN SPR GER FEA GER SPR BEL FEA BEL SPR ITA FEA ITA SPR MAL FEA MAL SPR ABU FEA 17 ABU SPR 15 0 25. ==Lähteet== Luokka:Brittiläiset autourheilijat Luokka:Tanskalaiset autourheilijat Luokka:Britanniantanskalaiset Luokka:Britanniansaksalaiset Luokka:Vuonna 1993 syntyneet Luokka:GP3-kuljettajat Luokka:GP2-kuljettajat Luokka:Elävät henkilöt
Edward Henry Harriman

Edward Henry (E. H.) Harriman (25. helmikuuta 1848 Hempstead, Long Island, New York – 9. syyskuuta 1909 Orangen piirikunta, New York)Edward Henry Harriman Encyclopædia Britannica Online Academic Edition. Viitattu 13.2.2014.Nordisk familjebok, täydennysosa (1924), s. 287 Runeberg.org. Viitattu 13.2.2014. oli yhdysvaltalainen liikemies ja yritysjohtaja, joka saavutti 1900-luvun alussa suuren vaikutusvallan rautatiealalla. Harriman aloitti uransa erään meklarin apulaisena New Yorkissa ja ryhtyi 1870 itse meklariksi New Yorkin pörssissä. Kaksi vuotta myöhemmin hän perusti Harriman & co. -pankin. Vaikka Harrimanin omat liiketoimet liittyivät alun perin pankkitoimintaan, hän sai kosketuksen rautatiealaan toimiessaan eri asemissa Illinois Central -yhtiön johdossa. 1890-luvulla hän jätti kokonaan pankkialan ja toimi sen jälkeen samanaikaisesti toimitusjohtajana ja hallituksen puheenjohtajana useassa merkittävässä rautatieyhtiössä. Ensin Harriman sai valtaansa Union Pacificin vuonna 1898 ostamalla sen pesänhoitajien hallusta perustamalleen yhtymälle. Hän nosti yrityksen nopeasti vararikon partaalta takaisin jaloilleen. Vuonna 1901 Harriman sai valtaansa myös Southern Pacific ja Nothern Pacific -yhtiöt, käytyään jälkimmäisen hallinnasta kamppailun James J. Hillin kanssa. Harrimanin kuollessa hänen vaikutuspiirissään oli arviolta lähes 100 000 kilometriä rautatietä. Monet arvostelivat hänen tapaansa kahmia taloudellista valtaa, ja muun muassa presidentti Theodore Roosevelt tuomitsi hänet julkisesti. Vuonna 1907 liittovaltion kauppakomissio (Interstate Commerce Commission) ryhtyi tutkimaan, rikkoivatko Harrimanin yritykset antitrustilakeihin kuulunutta Sherman Actia. Harriman teki joitain merkittäviä lahjoituksia. Hän rahoitti vuonna 1899 Alaskaa tutkineen niin sanotun Harrimanin retkikunnan ja lahjoitti San Franciscoon vuoden 1906 maanjäristyksen jälkeen miljoonan dollarin arvosta yhtiöidensä rautatiekalustoa. Kuollessaan Harriman jätti leskelleen noin 100 miljoonan dollarin suuruisen perinnön. Edward Harrimanin poika oli poliitikko W. Averell Harriman, joka toimi myös Union Pacificin hallituksen puheenjohtajana 1932–1946.W. Averell Harriman Encyclopædia Britannica Online Academic Edition. Viitattu 13.2.2014. ==Lähteet== ==Aiheesta muualla== Luokka:Yhdysvaltalaiset yritysjohtajat Luokka:Vuonna 1848 syntyneet Luokka:Vuonna 1909 kuolleet
Isosaaren vankileiri

Isosaaren vankileiri oli Suomen sisällissodan jälkeen vuonna 1918 Helsingin Isosaaressa toiminut vankileiri. Sodan voittaneet valkoiset sijoittivat leirille lähinnä "vaarallisiksi" luokittelemiaan punaisia sekä venäläisiä sotilaita.Vuorinen, Anu: "Isosaari – Kappale sotahistoriaa 1700- ja 1800-luvuilta Helsingin Reservin Sanomat 8/2012, s. 16–17. Viitattu 13.2.2014. == Vankileirin toiminta == Isosaaren vankileiri aloitti toimintansa 15. toukokuuta 1918. Se kuului Santahaminan vankileirin tavoin Suomenlinnan vankileirin alaisuuteen.Sotavankileiri 1918-1919 Suomenlinnan merilinnoituksen viralliset sivut. Viitattu 13.2.2014. Leirille sijoitettiin venäläisiä sotilaita sekä valkoisten "poliittisesti erittäin vaarallisina" pitämät punaiset, jollaisia olivat esimerkiksi Suomen kansanvaltuuskunnan hallinnossa toimineet tai muutoin julkisuudessa olleet. Isosaarella olivat vangittuina muun muassa sosialidemokraattien kansanedustajat Kaarle Mänty, Antti Mäkelin ja Sulo Wuolijoki. Leirille siirrettiin myös Suomenlinnasta ne kuolemantuomitut, jotka olivat anoneet valtiorikosylioikeudelta armahdusta. Heidän joukossaan oli muun muassa Satakunnan rintaman komentajana toiminut lehtimies Hannes Uksila. Vankileiri suljettiin 15. syyskuuta 1918. == Kuolleiden määrä ja hautapaikat == Sota-arkiston tietojen mukaan Isosaaren vankileirillä kuoli teloituksiin, nälkään ja kulkutauteihin 267 sisällissodan punakaartilaista sekä lisäksi 69 venäläistä sotilasta.Punaisten muistomerkit Helsingissä Työväenmuseo Werstas. Viitattu 13.2.2014. Joidenkin tietojen mukaan kuolleita olisi ollut yhteensä noin 360. Lähes kaikki Isosaaren vankileirillä kuolleet haudattiin Santahaminassa sijaitsevaan joukkohautaan, koska kallioiselle Isosaarelle oli vaikea kaivaa. Suomen sotasurmat -tietokannan mukaan Isosaarelle haudattiin vain kahdeksan vainajaa.Nieminen, Jarmo: "Santahamina 1918, OSA XI" Viitattu 13.2.2014. Heidän muistokseen saarelle pystytettiin muistomerkki vuonna 1955. Se sijaitsee todennäköisesti juuri Isosaaren joukkohaudan paikalla. == Lähteet == Luokka:Vankileirit Suomessa 1918 Luokka:Helsingin historia
Viskiä, viskiä!

Viskiä, viskiä! tai Whiskyä, whiskyä! (Whisky Galore!) on brittiläinen komediaelokuva vuodelta 1949. Elokuva oli Alexander Mackendrickin ensimmäinen ohjaus Ealing-studioille. Elokuva perustuu kirjailija Compton Mackenzien samannimiseen teokseen, joka puolestaan perustuu Jamaikaan matkalla olleen kauppalaiva SS Politicianin haaksirikkoon Hebrideihin kuuluvan Eriskayn saaren rannikolla helmikuussa 1941. Laivassa oli lastina muun muassa 260 000 pulloa viskiä, jonka paikalliset pelastivat.SS Politician: Whisky galore off Eriskay. The Scotsman 14.2.2005. Viitattu 17.9.2023. == Juoni == Toisen maailmansodan aikaan Skotlannin rannikon Ulko-Hebridien saaren asukkaat tyytyvät kohtaloonsa ja sodanaikaiseen niukkuuteen, paitsi kun viski alkaa olla lopussa. Samoihin aikoihin saaren rantaan haaksirikkoutuu laiva, jonka lastina on 50 000 laatikkoa viskiä. Elokuva kertoo saarelaisten yrityksistä haalia lastista mahdollisimman suuri osa itselleen, vaikka viranomaiset yrittävät laittaa kapuloita rattaisiin.Kino Klassikko: Viskiä, viskiä! Yle Teema 18.4.2013. Viitattu 13.2.2014. == Näyttelijät == == Vastaanotto == Vuonna 1999 British Film Instituten kyselyssä Viskiä, viskiä! äänestettiin kaikkien aikojen 24. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list- BBC 23.12.1999. Viitattu 27.7.2016. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Helsingin Sanomissa vuonna 1979 Markku Luoto sanoi elokuvaa brittikomedian parhaiden vuosien edustajaksi, joka pitää katsojaa vauhdikkaassa otteessaan. Hän kehui etenkin taitavien näyttelijöiden tekemää riemastuttavaa henkilögalleriaa. == Lähteet == == Aiheesta muualla == * Hattuniemi, Jens: Viskiä, viskiä! (1949). 20.9.2013. Laajakuva.com. Luokka:Brittiläiset komediaelokuvat Luokka:Skotlantilainen kulttuuri Luokka:Vuoden 1949 brittiläiset elokuvat Luokka:Brittiläiset romaaneihin perustuvat elokuvat Luokka:Päihdeaiheiset elokuvat Luokka:Elokuvat merenkulusta
Clayton Antitrust Act

Clayton Antitrust Act on Yhdysvalloissa vuonna 1914 säädetty kilpailulaki, joka täydentää ja tarkentaa vuoden 1890 Sherman Antitrust Actia. Lait muodostavat yhdessä keskeisen osan Yhdysvaltain antitrustilainsäädäntöä. Clayton Actin säätämisen taustalla oli Sherman Actin tekstin ylimalkaisuus, joka jätti suuryrityksille paljon porsaanreikiä kilpailua rajoittavaan toimintaan. Theodore Rooseveltin ja William Howard Taftin hallitukset pyrkivät 1900-luvun alussa murtamaan talouselämän suuret trustit Sherman Actin nojalla. Vuonna 1913 Yhdysvaltain kongressin asettama komitea totesi, että tästä huolimatta suuryritykset olivat maassa entuudestaan kasvaneet ja varsinkin rahoitusalalla valta oli keskittynyt huolestuttavan pienelle joukolle ihmisiä. Presidentti Woodrow Wilson toivoi tällöin pikaisesti uutta antitrustilainsäädäntöä, minkä seurauksena kongressi sääti Clayton Actin.Clayton Antitrust Act Encyclopædia Britannica Online Academic Edition. Viitattu 13.2.2014. Lain nimi tulee senaattori Henry De Lamar Claytonista, joka teki lakialoitteen kongressissa. Siinä missä Sherman Act vain julistaa monopolit yleensä laittomiksi, Clayton Act nimeää monia lainvastaisia käytäntöjä, jotka edesauttavat monopolien syntyä tai ovat seurausta niistä. Näiden joukossa ovat muun muassa eräät yrityksiä toisiinsa kytkevät erikoisjärjestelyt, syrjivät maahantuontisopimukset sekä niin kutsuttujen luonnollisten kilpailijoiden harjoittama toimialueiden jakaminen keskenään. Clayton Actia on myöhemmin täydennetty kahdella lailla, jotka lisäsivät kiellettyjen käytäntöjen listaa. Vuoden 1936 Robinson-Patman Act koski hintojen asettamista ja vuoden 1950 Celler-Kefauver Act yritysten osakkeiden tai omistusten ostamisen estämistä. Jälkimmäinen lisäys myös laajensi lain soveltamisalan koskemaan kaikkia yritysten välisiä fuusioita, joiden voidaan katsoa rajoittavan kilpailua. Aiemmin antitrustilait olivat koskeneet vain samalla toimialalla olevien yritysten välisiä fuusioita. ==Lähteet== Luokka:Yhdysvaltain liittovaltion lainsäädäntö Luokka:Kauppaoikeus